**ՀԱՇՎԵՏՎՈՒԹՅՈՒՆ**

 ՏԱՎՈՒՇԻ ՄԱՐԶՈՒՄ 2016Թ. ԿԱՏԱՐԱԾ ԱՇԽԱՏԱՆՔՆԵՐԻ ԵՎ ՍՈՑԻԱԼ ՏՆՏԵՍԱԿԱՆ ԻՐԱՎԻՃԱԿԻ ՄԱՍԻՆ

 ՀՀ Տավուշի մարզպետարանը ղեկավարվելով համապատասխան իրավական ակտերով 2016թ իրականացնել է մարզպետարանի աշխատանքային ծրագրով նախատեսված գործառույթները:

 2016թ. ՀՀ Տավուշի մարզպետարանի աշխատակազմի էլեկտրոնային համակարգով մուտքագրվել է 7615 փաստաթուղթ և առաքվել է 6150 ելից փաստաթուղթ:

 Մարզպետի կողմից կայացվել է 195 որոշում, արձակվել 83 կարգադրություն: Կայացել է մարզխորհրդի 5 նիստ և մարզպետի մոտ հրավիրված 24 խորհրդակցություն:

 Հաշվետու տարում ստացվել է 2115 դիմում, 5500 գրություն, ՀՀ կառավարության և վարչապետի 65 որոշում, ապահովվել դրանց մուտքագրումը, հաշվառումը: Վերահսկվել է կատարման ընթացքը և սահմանված ժամկետներում պատասխանների առաքումը:

 Քաղաքացիների ընդունելություն է կազմակերպվել Իջևան, Դիլիջան, Բերդ,Նոյեմբերյան քաղաքներում,որին մասնակցել են 405 քաղաքացիներ՝Իջևան-176,Դիլիջան-41 ,Բերդ-66,Նոյեմբերյան-122:

 Աշխատակազմի 23 քաղաքացիական ծառայողներ, ՙՔաղաքացիական ծառայության մասին՚ օրենքի պահանջների համապատասխան ատեստավորվել են, իսկ 27 քաղաքացիական ծառայողներ գործուղվել և իրենց հերթական վերապատրաստումն են անցել յոթ ուսումնական հաստատություններում:

 Աշխատակազմի 3 քաղաքացիական ծառայողներ ստացել են համապատասխան դասային աստիճան, իսկ գլխավոր և առաջատար պաշտոն զբաղեցնող 2 քաղաքացիական ծառայողների շնորհվել է պաշտոնի անձնագրով սահմանված դասային աստիճանից ավելի բարձր դասային աստիճան:

 6 թափուր պաշտոնի համար անց է կացվել մրցույթ, իսկ 1 ժամանակավոր թափուր պաշտոնների զբաղեցման համար կնքվել է ժամկետային աշխատանքային պայմանագիր:

 Հաշվետու տարում աշխատանքից ազատվել են 4 աշխատողներ, աշխատանքի են ընդունվել 5 քաղ. ծառայողներ:

**ՏԱՐԱԾՔԱՅԻՆ ԿԱՌԱՎԱՐՈՒՄ ԵՎ ՏԵՂԱԿԱՆ ԻՆՔՆԱԿԱՌԱՎԱՐՈՒՄ**

 Հիմք ընդունելով ՀՀ Տավուշի մարզպետարանի աշխատակազմի տեղական ինքնակառավարման և հանրապետական գործադիր մարմինների հարցերով վարչության 2016թ. աշխատանքային ծրագիրը և ղեկավարվելով ՀՀ Տավուշի մարզպետի հանձնարարականներով, վարչության, մարզի հանրապետական գործադիր մարմինների տարածքային ստորաբաժանումների, ՏԻ մարմինների և այլ կազմակերպությունների հետ համակարգված համագործակցության արդյունքում 2016թ. ապահովվել է նախատեսված ծրագրերի իրականացումը:

 <<Տեղական ինքնակառավարման մասին>> ՀՀ Օրենքի 77.1-րդ և 77.2-րդ հոդվածների պահանջների կատարման կարգով և ղեկավարվելով ՀՀ տարածքային կառավարման և արտակարգ իրավիճակների նախարարի 29.12.2015թ. թիվ 1381-Ա <<Վարչական հսկողության 2016թ. աշխատանքային ծրագիրը հաստատելու մասին>> հրամանով նախատեսվել և ըստ եռամսյակների սահմանված գրաֆիկով իրականացվել է վարչական և ֆինանսական հսկողություն մարզի 15՝ Բերքաբեր, Ծաղկավան /Իջևանի շրջ./, Սարիգյուղ, Ոսկեպար, Չինարի, Չորաթան, Չինչին, Նավուր, Ջուջևան, Դեբեդավան, Դեղձավան, Արճիս, Լճկաձոր, Բերդավան և Դովեղ համայնքների ղեկավարների ու ավագանիների կողմից իրականացված լիազորությունների նկատմամբ:

Հսկողության արդյունքների վերլուծությամբ պարզվել է, որ վերջին տարիներին մարզպետարան-համայնքների ղեկավարների աշխատակազմեր համագործակցությունը դրական արդյունք է տվել: Մասնավորապես. բարձրացել է համայնքային ծառայողների իրավական գրագիտությունն ու պատասխանատվությունը:

Համայնքներում իրականացված հսկողության արդյունքում նկատված թերությունների ու բացթողումների վերացման համար համայնքների ղեկավարներին տրվել են ժամկետներ, որոնք հիմնականում պահպանվել են:

 2016թ. տեղի են ունեցել տեղական ինքնակառավարման մարմինների ընտրություններ (Նոյեմբերյան, Այրում, Կողբ, Ազատամուտ, Աճարկուտ, Բերքաբեր, Գանձաքար, Լուսաձոր, Դիտավան, Սևքար, Կիրանց, Վազաշեն, Այգեպար, Այգեձոր, Արծվաբերդ, Տավուշ, Իծաքար, Վերին Ծաղկավան, Ներքին Կարմիրաղբյուր, Մովսես, Նավուր, Նորաշեն, Չինչին, Չինարի, համայնքներում համայնքի ղեկավարի և ավագանու անդամների, Այգեհովիտ, Ենոքավան, Գետահովիտ, Բերդ, Վերին Կարմիրաղբյուր, Չորաթան, Պառավաքար համայնքներում համայնքի ղեկավարի, Աչաջուր, Ակնաղբյուր, Լուսահովիտ, Ներքին Ծաղկավան, Վարագավան համայնքներում ավագանու անդամների), որոնք անցել են կազմակերպված և բարձր մակարդակով, դիմում- բողոքներ չեն եղել:

2016թ. փետրվարի 14-ին ՀՀ Տավուշի մարզի խոշորացված Դիլիջան համայնքում /ընդգրկվել են նաև Հաղարծին, Թեղուտ, Գոշ, Հովք, Աղավնավանք և Խաչարձան համայնքները/ անցկացվել են համայնքի ղեկավարի և ավագանու ընտրություններ:

2016թ. ,,Վարչատարածքային բաժանման մասին,, ՀՀ օրենքի 1-ին հոդվածում կատարվել է փոփոխություն, ըստ որի ՀՀ Տավուշի մարզի Նոյեմբերյանի տարածաշրջանում ձևավորվել է 3 համայնք:

Խոշորացվել են Արճիս, Լճկաձոր, Այրում, Հաղթանակ, Պտղավան, Դեղձավան, Բագրատաշեն և Դեբեդավան համայնքները՝ կենտրոնը Այրում քաղաք:

Զորական և Կողբ համայնքները՝ կենտրոնը Կողբ գյուղ:

Բերդավան, Դովեղ, Նոյեմբերյան, Ջուջևան, Բաղանիս, Ոսկեպար, Ոսկևան, Կոթի և Բարեկամավան համայնքները՝ կենտրոնը Նոյեմբերյան քաղաքը:

 **ՖԻՆԱՆՍՆԵՐ**

Մարզպետարանի ապարատի պահպանման, մարզային ենթակայության կազմակերպություններին, համայնքներին և այլ ծրագրերով ՀՀ 2016թ. պետական բյուջեից փաստացի ֆինանսավորումը կազմել է 7,443,176.8 հազ.դրամ:

|  |  |  |  |  |
| --- | --- | --- | --- | --- |
|   | 2014թ. Ֆինանսա վորում /հազ. դրամ/ | 2015թ. Ֆինանսա վորում /հազ. դրամ/ | 2016թ. Ֆինանսա վորում/հազ. դրամ/ | 2017թ. Նախատեսված /հազ. դրամ/ |
| Գործադիր իշխանության, պետական կառավարման հանրապետական և տարածքային կառավարման մարմինների պահպանում | 336,541.7 | 493,455.7 | 497,446.8 | 506,824.7 |
| Գործադիր իշխանության, պետական կառավարման հանրապետական և տարածքային կառավարման մարմինների կարողությունների զարգացում | 0.0 | 2,546.5 | 0.0 | 0.0 |
| Արտասահմանյան պաշտոնական գործուղումներ | 0.0 | 258.9 | 509.5 | 0.0 |
| Պետական աջակցություն տեղական ինքնակառավարման մարմիններին | 31,840.9 | 229,504.0 | 139,163.7 | 0.0 |
| ՀՀ սահմանամերձ համայնքների ընտանիք. բնական գազի,էլ.էներգիայի,ոռոգման ջրի սակագնի մասնակի փոխհ.և գույքահարկի հողի հարկի փոխհատուցում | 0.0 | 408,425.8 | 477,530.4 | 0.0 |
| Պետական աջակցություն ՀՀ Տավուշի մարզի Բարեկամավան համայնքին | 0.0 | 354.0 | 0.0 | 0.0 |
| Պետական աջակցություն ՀՀ Տավուշի մարզի Դովեղ համայնքին | 0.0 | 331.0 | 0.0 | 0.0 |
| Այլընտրանքային ծառայություն | 0.0 | 660.0 | 720.0 | 1,080.0 |
| Մարզային նշանակության ավտոճանապարհների ձմեռային պահպանում, ընթացիկ պահպանում և շահագործում | 56,953.2 | 64,055.8 | 80,296.1 | 95,835.0 |
| Պետական նշանակության ավտոճանապարհների հիմնանորոգում | 203,517.8 | 0.0 | 0.0 | 0.0 |
| Մշակութային միջոցառումների իրականացում | 3,442.1 | 3,442.1 | 3,442.1 | 3442.1 |
| Հանրակրթական ուսուցում | 3,470,300.6 | 3,664,634.8 | 3,717,987.3 | 3,765,573.0 |
| Կրթական օբյեկտների հիմնանորոգում | 103,997.2 | 0.0 | 65,550.0 | 30,000.0 |
| Երաժշտական և արվեստի դպրոցներում ազգային, փողային և լարային նվագարանների գծով ուսուցում | 40,788.7 | 56,014.6 | 56,014.6 | 56,014.6 |
| Հանրակրթական դպրոցների մանկավարժներին և դպրոցահասակ երեխաներին տրանսպորտային ծառայությունների մատուցում | 1,579.3 | 1,695.9 | 1,565.2 | 1,876.8 |
| Սոցիալապես անապահով ընտանիքների երեխաների դասագրքերի վարձավճարների փոխհատուցում | 4,994.6 | 5,045.5 | 0.0 | 0.0 |
| Ատեստավորման միջոցով որակավորում ստացած ուսուցիչներին հավելավճարների տրամադրում | 0.0 | 0.0 | 1,691.1 | 2,555.6 |
| Պետական հիմնարկների և կազմակերպությունների աշխատողների սոցիալական փաթեթով ապահովում  | 290,231.9 | 162,169.0 | 165,182.0 | 177,048.0 |
| ՀՀ Կառավարության պահուստային ֆոնդից հատկացված միջոցներ | 249,823.7 | 1,617,878.2 | 21,375.3 | 0.0 |
| Ընդամենը | 4,794,011.7 | 6,710,471.8 | 5,228,474.1 | 4,640,249.8 |
| Դոտացիա համայնքներին | 1,924,511.4 | 2,101,265.3 | 2,214,702.7 | 2,349,779.6 |
| Ընդամենը հանրագումար | 6,718,523.1 | 8,811,737.1 | 7,443,176.8 | 6,990,029.4 |

ՀՀ 2016թ. պետական բյուջեով մարզին նախատեսված գումարները հատկացվել են սահմանված ժամկետներում և ՀՀ կառավարության կողմից սահմանված համամասնություններին համապատասխան: ՀՀ պետական բյուջեից մարզային ենթակայության կազմակերպություններին և համայնքներին հատկացված ֆինանսական միջոցների նպատակային օգտագործման ուղղությամբ իրականացվել է վերահսկողություն:

ՀՀ Տավուշի մարզպետարանի ենթակայության առողջապահական փակ բաժնետիրական ընկերությունների և պետական ոչ առևտրային կազմակերպությունների 2016թ. թվականի գլոբալ բյուջեի տարեկան ճշտված ծավալը կազմել է 1549969.7 հազար դրամ: 2016թ դեկտեմբերի 15-ի դրությամբ ընկերությունների կողմից ներկայացված կատարողականներից ՀՀ առողջապահության նախարարության ՊԱԳ Տավուշի մարզային կենտրոնի կողմից ընդունվել է 1536202.5 հազար դրամը, որի դիմաց փաստացի ֆինանսավորումը կազմել է 1534953.8 հազար դրամ /**հավելված 1/:**

Մարզի համայնքների տեղական բյուջեների եկամուտները 2016թ նախատեսվել է 3285.9 մլն դրամ, որի դիմաց կատարողականը կազմել է 98.3 %:

Սեփական եկամուտները նախատեսվել է 769.9 մլն դրամ, որի կատարողականը կազմել է նախատեսվածի 93.3 %-ը, այդ թվում.

հողի հարկ- նախատեսվել է 178.4 մլն. դրամ, որի դիմաց փաստացի մուտքերը կազմել են 149.3 մլն. դրամ, կամ կատարվել է 83.7 %-ով,

գույքահարկ- նախատեսվել է 286.9 մլն. դրամ, որի դիմաց փաստացի մուտքերը կազմել են 298.9 մլն. դրամ, կամ կատարվել է 104.2 %-ով,

պետական տուրքեր- նախատեսվել է 22.0 մլն. դրամ, որի դիմաց փաստացի մուտքերը կազմել են 18.8 մլն. դրամ, կամ կատարվել է 85.4 %-ով,

տեղական տուրքեր- նախատեսվել է 36.9 մլն. դրամ, որի դիմաց փաստացի մուտքերը կազմել են 31.3 մլն. դրամ, կամ կատարվել է 84.7 %-ով,

գույքի վարձակալությունից մուտքեր- նախատեսվել է 100.1 մլն. դրամ, որի դիմաց փաստացի մուտքերը կազմել են 84.2 մլն. դրամ, կամ կատարվել է 84.2 %-ով:

2016 թ. ՀՀ Տավուշի մարզի համայնքերի բյուջեների եկամուտների ամփոփ ցուցանիշները ներկայացված են ***հավելված 2-ում:******Հավելված 3-ում***ներկա­յաց­ված են մարզի 40 համայնքերի սեփական եկամուտները հինգ հարկատեսակների գծով (հողի հարկ, գույքահարկ, պետական տուրքեր, տեղական տուրքեր, գույքի վարձակալությունից մուտքեր):

Մարզի համայնքները ընթացիկ տարվա աշխատավարձերը վճարել են առանց ուշացումների: 01.01.2017 թ. դրությամբ ՀՀ Տավուշի մարզի համայնքների կողմից աշխատավարձի գծով պարտքեր չկան (***հավելված 4 ):***

**ԱՐԴՅՈՒՆԱԲԵՐՈՒԹՅՈՒՆ, ԱՌԵՎՏՈՒՐ ԵՎ ԾԱՌԱՅՈՒԹՅՈՒՆՆԵՐ ԶԲՈՍԱՇՐՋՈՒԹՅՈՒՆ**

ՀՀ Տավուշի մարզում գրանցված են ավելի քան 150 արտադրական և 1145 առևտրային ձեռնարկություններ: Խոշոր արտադրական ձեռնարկություններից են <<Քարարտ>> ՓԲԸ, <<Իջևանի բենտոնիտ>> ԲԲԸ,Երևանի կոնյակի գործարանի Բերդի մասնաճյուղը, <<Իջևանի գինու կոնյակի գործարան>> ԲԲԸ, <<Դիլիջանի հանքային ջրերի գործարան>> ԲԲԸ, <<Էկոգարդեն>> ՍՊԸ, <<ՏավուշՏեքստիլ>>ՍՊԸ և այլն:

 Մարզի արդյունաբերական կազմակերպություններում, առևտրի և սպասարկման ոլորտի ձեռնարկություններում աշխատում է շուրջ 16800 մարդ, որից արդյունաբերության ոլորտում զբաղվածների թիվը կազմում է մոտ 2200 մարդ, իսկ ծառայություններում` մոտ 14600 մարդ:

Վերջին տարիներին մարզում գործարար միջավայրի որոշակի բարելավումներ են նկատվում: Հատկանշական է Տավուշտեքստիլի մուտքը Հայաստան, որն իր գործունեությունը ծավալում է սահմանամերձ Չորաթան և հարակից համայնքներում: Արտադրությունը լուծում է հատկապես կանանց զբաղվածության խնդիրը և աճման միտումներ ունի: Նշված արտադրությունը սահմանամերձ համայնքներին հարկային արտոնությունների տրամադրման արդյունքն է: որտեղ ներկայումս աշխատում են ավելի քան 120 Տավուշցիներ:

 Մարզպետարանի և ՓՄՁ ԶԱԿ-ի համագործակցությամբ 2015 թ-ին իրականացվել են  3 սկսնակ գործարարների դասընթացներ, որից 2-ը Նոյեմբերյանի տարածաշրջանում, 1-ը Դիլիջանի: Յուրաքանչյուր դասընթացին մասնակցել է 20 հոգի, որի արդյունքում հաստատվել է 26 գործարար ծրագիր, որից առ այսօր ֆինանսավորվել է 26-ը:

 4 ջերմոցագործի և 2 սառնարանային գործունեությամբ զբաղվողի Տրամադրվել է դրամաշնորհ /  սարքավորման տեսքով, մինչև 600.000 դրամ արժողությամբ/: Ֆինանսավորված ծրագրերի ընդհանուր արժեքը կազմում է ավելի քան 80 մլն.դրամ:

 Գործարարության աջակցության հարցերով զբաղվող կառույցների գործունեության խթանման և համատեղ միջոցառումների իրականացման առումով մարզպետարանը շարունակել է համագործակցել ՓՄՁ ԶԱԿ-ի մարզային մասնաճյուղի, ԱԱՊ-ի մարզային մասնաճյուղի, միջազգային մի շարք կազմակերպությունների/GIZ, USAIDI, UNDP ,Վորդ-Վիժն, ՀՕՖ-ի, IFAD-ի և այլն/ ՀԿ-ների, բանկերի և ՏԻՄ ղեկավարների հետ: Իրականացվել են մի շարք համատեղ միջոցառումներ, մասնավորապես` 2016-2019 թթ. մարզային զարգացման ծրագրի` արդյունաբերության, մասնավոր հատվածի և ՓՄՁ զարգացման և գործարար ծրագրերի մշակման, մարզային ավանդական ցուցահանդեսների կազմակերպման ուղղությամբ: Հատկանշական է Դիլիջանում կայացած գորգերի փառատոնը, Բերդի մեղրի փառատոնը ինչպես նաև Ենոքավանում մեկնարկած Հայբույս փառատոնը որոնց մասնակցում էին հանրապետության ավելի քան 300 արտադրողներ ու գործարարներ:

 2015թ.  ՓՄՁ ԶԱԿ-ի հետ համագործակցելով իրականացվել է համայնքների տնտեսական ինդեքսավորում, որի մեջ մտել են 2000 և ավելի բնակիչ ունեցող համայնքները: Ի հայտ են բերվել մրցակցային առավելություները և անց է կացվել մանրամասն հետազոտություն: PACA ծրագրի շրջանակներում իրականացվել է << Մրցակցային առավելությունների մասնակցային վերլուծություն>>, որի արդյունքում Զորական և Հաղթանակ համայնքներում կառուցվել են ոռոգման ջրագծեր:

Համագործակցության արդյունքում  դասընթացներ են անցկացվել կուտակային վճարների մասին /80 մասնակից/, հարկային փոփոխությունների մասին /45 մասնակից/, կանանց գործարարության աջակցության մասին / 15 մասնակից/: Ընթացիք տարում տեղեկատվական աջակցություն են ստացել 919 դիմորդ / հարկային փոփոխությունների, բանկային գործառույթների, վարկային խնդրիների վերաբերյալ /:

 Փոքր և միջին ձեռնարկատիրությանը պետական աջակցության տարեկան ծրագրերի իրականացմանը նպաստելու ուղղությամբ իրականացվել են հետևյալ աշխատանքները. ՓՄՁ ԶԱԿ Տավուշի մարզային կազմակերպության կողմից սահմանված կարգով մարզպետարան է ներկայացվել 2015թ. ծրագիրը, որը մարզպետարանի կողմից տրամադրվել է մարզի բոլոր համայնքներին:

 Հայաստանի ՓՄՁ ԶԱԿ-ի Տավուշի մասնաճյուղի կողմից ՓՄՁ սուբյեկտներին աջակցություն է տրամադրվել իրավաօրենսդրական ակտերի և դրանցում տեղի ունեցած փոփոխությունների, պահանջվող հումքի, նյութերի, սարքավորումների, ֆինանսավորման հնարավոր աղբյուրների, տեղեկատվության որոնման և տրամադրման, ինչպես նաև արտասահմանյան գործընկերների որոնման ու կապերի հաստատման ուղղություններով, որոնց մասին տեղեկատվություններ են տեղադրվել մարզպետարանի կայքում:

 2015թ բնակչության սպառողական ապրանքների պահանջարկը գլխավորապես բավարարվել է խանութների, սպառողական ապրանքների շուկաների և կրպակների միջոցով:

 <<Առևտրի և ծառայությունների մասին>> Հայաստանի Հանրապետության օրենքի 17-րդ հոդվածի և ՀՀ տարածքային կառավարման և արտակարգ իրավիճակների նախարարի հանձնարարականի մարզի 62 համայնքներից 48-ում առևտրի, հանրային սննդի և կենցաղային ծառայությունների ոլորտում իրականացվել է 776 ստուգումներ որից` 653 առևտրի, 78 հանրային սննդի և 45 կենցաղային ծառայությունների օբյեկտներում: Արդյունքում արձանագրվել են խախտումներ և սահմանված կարգով նշանակվել 200000 դրամ տուգանք, գանձվել` 130000 դրամ: Տեղեկատվությունը ամփոփվել և սահմանված կարգով ներկայացվել է ՀՀ տարածքային կառավարման և արտակարգ իրավիճակների նախարարություն:

 Համայնքներում ոլորտի պատասխանատու մասնագետների համար կազմակերպվել են վերապատրաստման դասընթացներ վարչական վարույթի իրականացման, տուգանքների նշանակման և գանձման թեմաներով, ինչպես նաև առևտրի և ծառայությունների մասին օրենքի դրույթների կատարումն ապահովելու նպատակով:

2015թ. մարզպետի կողմից կիսամյակային և տարեկան կտրվածքներով շրջաբերականներ է ուղարկվել մարզի 62 համայնքների ղեկավարներին: Համայնքներից բարձրացված խնդիրների վերաբերյալ մարզպետարանի համապատասխան մասնագետների կողմից տրվել են մեթոդական ցուցումներ, կատարվել անհրաժեշտ պարզաբանումներ:

 2015թ. մարզում ավելի քան 200 նոր մշտական և ժամանակավոր աշխատատեղ է բացվել ջերմոցային տնտեսություններում և արտադրության ոլորտում: Հատկանշական է Օքսֆամի կողմից իրականացվող ծրագրերը որի կողմից իրականացվող ներդրումները կշարունակվեն նաև 2016թ:

 Զբոսաշրջության զարգացման նպատակով հիմնանորոգվում է Վարագավանքը: Հասարակական կազմակերպությունների կողմից իրականացվում են մի շարք ծրագրեր ուղղված մարզում տուրիզմի զարգացմանը:

 ՀՀ էկոնոմիկայի նախարարության տուրիզմի վարչության հրահանգներով և համագործակցելով մի շարք ՀԿ-ների հետ կազմակերպվել են տարբեր թեմաներով սեմինար քննարկումներ, որոնց արդյունքում ակնհայտորեն բարձրացել է մարզում տուրիզմի ոլորտի պատասխանատուների գիտելիքների մակարդակը:

 Մասնավորապես. «Զբոսաշրջության և զբոսաշրջային գործունեության մասին» ՀՀ օրենքով սահմանված պահանջների վերաբերյալ տրամադրվել է անհրաժեշտ տեղեկատվություն:

 Բազաների թարմացման նպատակով մարզպետարանի համապատասխան մասնագետների կողմից ուսումնասիրվել և ՀՀ էկոնոմիկայի նախարարություն է ներկայացվել տեղեկատվություն մարզում գործող հյուրանոցային տնտեսությունների և նրանց ունեցած հզորությունների մասին:

 **ԳՅՈՒՂԱՏՆՏԵՍՈՒԹՅՈՒՆ ԵՎ ԲՆԱՊԱՀՊԱՆՈՒԹՅՈՒՆ**

 **ԳՅՈՒՂԱՏՆՏԵՍՈՒԹՅՈՒՆ**

 Գյուղատնտեսությունը հանդիսանում է Տավուշի մարզի տնտեսության կարևորագույն ոլորտներից մեկը: Մարզի բնակչության զբաղվածության ամենաբարձր տոկոսը բաժին է ընկնում գնուղատնտեսությանը, այն կազմում է ավելի քան 65 տոկոս:

 2015թ. գյուղատնտեսական համախառն արտադրանքի ծավալը կազմել է 46 մլրդ դրամ, որից անասնապահությունը՝ 24.2 մլրդ, կամ 52.7 տոկոսը, բուսաբուծությունը՝ 21.8 մլրդ, կամ 47.3 տոկոս /2016թ.համար դեռևս հաշվարկված չէ/:

Մարզի գյուղատնտեսության նշանակության հողատեսքերը կազմում են 110762.8 հա, որից՝

 վարելահող -25588.4 հա

 բազմամյա տնկարկներ – 1902.2 հա, որից՝

 խաղողի այգիներ -1198.1հա,

 պտղատու այգիներ -704.1 հա

 խոտհարքներ – 9401.3 հա

 արոտավայրեր – 63065.6 հա

 այլ – 10805.4 հա

 Բացի վերը նշվածը տնամերձերում ևս կան

 բազմամյա տնկարկներ – 2030.8 հա ,որից՝

 խաղողի այգիներ -158.9հա,

 պտղատու այգիներ -1871.9 հա

 25588.4 հա վարելահողից 7210.7 հա պատերազմական գործողությունների պատճառով չի մշակվում: 18377.7 հա փաստացի վարելահողից 2016թ. ցանքի տակ է դրվել 16519 հա կամ 90 % / +101 հա նախորդ տարվա համեմատ/:

 Ոռոգելի տարածքները ըստ հողային հաշվետվության կազմում են 6403 հա,որից 2016թ. ըստ կնքված պայմանագրերի ոռոգվել է 4773 հա:

«Հայաստանի Հանրապետությունում 2016թվականի գարնանացանի համար գարու, եգիպտացորենի, առվույտի և կորնգանի արտադրու­թյան զարգացման ծրագրի շրջանակներում համայնքների 131 շահառուների կողմից վճարվել և ձեռք է բերվել 15 տոննա գարնանացան գարու, 0.631 տոննա առվույտի սերմացուներ, որոնցով կատարվել է համապատասխանաբար 75 հա և 25.24 հա ցանք:

 <<Հայաստանի Հանրապետության հողօգտագործողներին 2016 թվա­կանի գյուղատնտեսական աշխատանքների համար մատչելի գներով ազոտական, ֆոսֆորական, կալիումական պարարտանյութերի և դիզելային վառելանյութի ձեռքբերման նպատակով պետական աջակցության ծրագրերի շրջանակներում 2016թ.մարզին հատկացվել է.

 ազոտական պարարտանյութ - 420 տոննա, իրացվել է 386.8տոննա /1973 շահառու/,

 ֆոսֆորական պարարտանյութ -5 տոննա, իրացվել է 2.2 տոննա,

 կալիումական պարարտանյութ - 5 տոննա, իրացվել է 2.45 տոննա,

 դիզելային վառելանյութ - 400000 լիտր, իրացվել է 342160 լիտր /2279 շահառու/:

 Ըստ մշակաբույսերի 2016թ. համախառն բերքը կազմել է.

|  |  |  |  |  |
| --- | --- | --- | --- | --- |
| հ/հ | Ցուցանիշի անվանումը | 2015թ./տոննա/ | 2016թ./տոննա/ | 2016թ.2015թ.Նկատմամբ% |
| 1 | Արտադրվել է հացահատիկ և հատիկաընդեղեն | 37996 | 33407 | 88 |
| 2 | Կարտոֆիլ | 25178 | 22188 | 88 |
| 3 | Բանջարեղեն | 13510 | 11749 | 87 |
| 4 | Բոստան | 3157 | 2452 | 78 |
| 5 | Տեխնիկական մշակաբույսեր | 1454 | 1351 | 93 |
| 6 | Պտուղ, հատապտուղ  | 15358 | 10641 | 64 |
| 7 | Խաղող | 16738 | 7201 | 43 |
| 8 | Խոտ | 70577 | 61737 | 87 |

 Գյուղատնտեսական մշակաբույսերի ոչ այնքան բարձր համախառն բերքը պայմանավորված է 1-ին հերթին 2016թ.բավականին անբարենպաստ եղանակային պայմաններով /վաղ գարնանային ցրտահարություններ, կարկտահարություններ, երկարատև անձրևներ և հեղեղումներ,խաղողի միլդիու և օիդիում հիվանդությունների զարգացման և արագ տարածման նպաստավոր պայմաններ և այլն/:

 Միայն 2016թ.մայիսի 6-24-ն ընկած ժամանակահատվածում մարզի տարածքում տեղացած կարկտահարությունից 11 համայնքների 1104 հա ցանքատարածություններին և բազմամյա տնկարկներին պատճառված վնասը կազմել է 223 մլն.617000 դրամ, իսկ հունիսի 6-10-ն ընկած ժամանակահատվածում 7 համայնքների 1951 հա ցանքատարածություններին, բազմամյա տնկարկներին և խոտհարքներին՝ 348 մլն. 254000դրամ:

 Մարզպետարանի կողմից կազմված ամփոփ ակտերը սահմանված կարգով ներկայացվել են ՀՀ տարածքային կառավարման և զարգացման և ՀՀ գյուղատնտեսության նախարարություններ:

 Մարզում 2016թ. մթերվել է 4141 տոննա խաղող/2015թ.7884 տոննա/**,** այդ թվում՝

<<Երևանի կոնյակի գործարան>> ՓԲԸ Բերդի մասնաճյուղ – 2480.5 տոննա

<<Երևանի շամպայն գինիների գործարան>> ԲԲԸ Դեբեդավանի գինու գործարան-707.3 տոննա

<<Իջևանի գինու և կոնյակի գործարան>> ԲԲԸ – 953.5 տոննա

Մթերվել է 572.9 տոննա պտուղ և հատապտուղ ու բանջարեղեն,այդ թվում՝

 Իջևանի գինու,կոնյակի գործարան - 130 տոննա

 <<Էկոգարդեն>> ՍՊԸ /գ.Այգեձոր/ - 417.7 տոննա

 <<Արթուր և Էդիտա>> ՍՊԸ /գ.Ջուջևան/ - 25.2 տոննա:

 Բացի մթերումները շուրջ 500 տ պտղից չիր է պատրաստվել:

 1 տարվա ընդմիջումից հետո այս տարի մարզի Բերդի տարածաշրջանի 3 համայնքների /Բերդ,Արծվաբերդ,Նավուր/ 23 հա-ի վրա կրկին իրականացվում է սերմարտադրություն՝ 2016թ.տրամադրված 7 տոննա էլիտային սերմացուի դիմաց 2017թ. բերքահավաքից հետո կրկնակին՝ 14 տոննա ցորենի առաջին վերարտադրության սերմացու պետությանը հետ վերադարձնելու պայմանով:

 2016թ.մարզի համայնքներում կատարվել է 3015 հա աշնանացան:

 ՀՀ կառավարության 28.04.2016թ.թիվ 426-Ն որոշմամբ Կոթի համայնքի բնակիչներին 2015թ.իրականացված ռմբակոծությունների և ռազմական գործողությունների պատճառով գարու և ցորենի ցանքատարածություններում բերքահավաք չիրականացնելու հետևանքով պատճառված վնասի դիմաց պետական աջակցություն ցուցաբերելու նպատակով հատկացվել է 8935.5 հազար դրամ/ 22 շահառու-27.5 հա/:Նույն նպատակով ևս 3մլն.դրամ է հատկացվել ՀՀ պաշտպանության նախարարության կողմից:

 **Անասնապահություն**

Մարզի համայնքներում 2016թ. հունվարի 1-ի դրությամբ անցկացված անասնագլխաքանակի հաշվառման արդյունքներով հաշվառվել է.

|  |  |  |  |
| --- | --- | --- | --- |
| Անվանումը | 2016 | 2015թ. | +/- |
| Խոշոր եղջերավոր | 37624 | 37064 | +560 |
| այդ թվում՝ կովեր | 17606 | 17504 | +102 |
| Խոզեր | 20069 | 16564 | +3505 |
| Ոչխարներ և այծեր | 17508 | 16910 | +598 |
| Մեղվաընտանիքներ | 21819 | 21757 | +62 |
| Թռչուններ | 207698 | 211061 | -3363 |

 Կենդանիների ինֆեկցիոն հիվանդությունների նկատմամբ կայուն անասնահամաճարակային վիճակ ապահովելու, ինչպես նաև կենդանիների և մարդու համար ընդհանուր և վարակիչ /ինֆեկցիոն/ հիվանդությունները կանխելու նպատակով յուրաքանչյուր տարի իրականացվում են հակաանասնահամաճարակային կանխարգելիչ միջոցառումներ:

 Ինչպես 2015թ., 2016թ. ևս պետպատվերի շրջանակներում կանխարգելիչ միջոցառումներ են իրականացվել կենդանիների 11 հիվանդությունների դեմ:

Մարզում կան և գործում են տարբեր հզորության 6 հատ կաթի վերամշակման արտադրամասեր՝ <<ՀիմնաՏավուշ>> զարգացման հիմնադրամ, <<Դիլի>> ՍՊԸ, <<Արշալույս Իսրայելյան>> ՍՊԸ, <<Էմուլիկ>> կաթի սպառողական Կոոպերատիվ, <<Գուրգեն Աբովյան>> ԱՁ, <<Տիգրան Շահնազարյան>> ԱՁ:

 <<Հայաստան>> համահայկական հիմնադրամի ծրագրի շրջանակներում Լուսաձոր համայնքի տարածքում կառուցված 150 գլխի անասնապահական համալիրում որպես տոհմային կորիզ բուծվում են Եվրոպայից ներկրված <<Սիմենթալ>>,<<Ջերսեյ>> ցեղերի խոշոր եղջերավոր կենդանիներ, որոնց մատղաշները անասնապահական համալիրում կառուցված հորթանոցում պահվում են խմբակային կարգով: Որպես մայրացու 15-ական էգ հորթերը տրամադրվել են Կիրանց, Նավուր, Արծվաբերդ, Գանձաքար,Գոշ,Կողբ/2016թ./ համայնքներում ստեղծված կոոպերատիվներին, որոնց ստացիոնար պահվածքը իրականացվում է <<ՀիմնաՏավուշ>> զարգացման հիմնադրամի կողմից կառուցված մինի-ֆերմաներում:

 2016թ. Բարեկամավան համայնքում ևս հիմնվել է մինի-ֆերմա: Հաշվի առնելով, որ համայնքը չունի բավարար անասնակերի և խոտի բազա, ուստի 5 հոգուց բաղկացած կոոպերատիվը զբաղվում է խոզաբուծությամբ, տրամադրվել է 23 մայրացու խոզ, 1 վարազ, 20 խոճկոր: Կոոպերատիվին տրամադրվել է նաև մոտ 5 տոննա կեր:

 <<Համայնքների գյուղատնտեսական ռեսուրսների կառավարման և մրցունակության զարգացման>> ծրագրի շրջանակներում մարզում 2011թ.-ից իրականացվում է <<Արոտների կառավարման և անասնապահության զարգացման>> ծրագիրը:

 Մինչև 2015թ. ծրագրում ընդգրկված 13 համայնքներին 2015-2016թթ.ավելացել են 12 համայնքներ/ Վարագավան, Վ.Ծաղկավան, Տավուշ, Արծվաբերդ, Չինարի, Մովսես, Իծաքար, Ն.Կ.Աղբյուր, Բերդ,Նորաշեն, Կոթի, Կողբ, Դիտավան /, որտեղ ևս ստեղծվել են արոտօգտագործողների սպառողական կոոպերատիվներ: Վերջիններիս կողմից ձեռք են բերվել համապատասխան գյուղմեքենաներ և գյուղգործիքներ, իսկ նշված համայնքներում կատարվել են անասունների ջրարբիացման և սարամասերը իրար կապող ճանապարհների ջրահեռացման աշխատանքներ:

 Մարզում տոհմաբուծարաններ չկան, իսկ արհեստական սերմնավորման կայանը լուծարվել է: <<Համայնքների գյուղատնտեսական ռեսուրսների կառավարման և մրցունակության զարգացման>> ծրագրի շրջանակներում 2015թ. մարզի Բերդ համայնքում սկսվել և 2016թ. շահագործման է հանձնվել <<Տավուշի մարզի անասնաբուժական կենտրոնը>>: Կենտրոնը իրականացնելու է նաև կենդանիների արհեստական սերմնավորում:

 Մոնիտորինգի արդյունքներով 2016թ. գարնանը մարզի 18 համայնքների հատկացվել է 366 կգ <<Ռոդիֆակում Ս>> մկնասպան պատրաստուկ, իսկ աշնանը 29 համայնքների՝ 380.64կգ, համապատասխանաբար առավել վարակված 4575 հա-ի և 4758 հա-ի վրա պայքարի աշխատանքներ կատարելու համար:

 **ԲՆԱՊԱՀՊԱՆՈՒԹՅՈՒՆ**

ՀՀ Տավուշի մարզում անտառները զբաղեցնում են ընդհանուր տարածքի 40.3 տոկոսը և ունեն հողապաշտպան, ջրապաշտպան և կլիմայակարգավորիչ նշանակություն, ինչպես նաև աչքի են ընկնում հարուստ կենսաբազմազանությամբ: Մարզում է գտնվում <<Դիլիջան>> ազգային պարկը, շուրջ 33 հազար հա տարածքով, մարզում է գտնվում նաև Կենու, Արջատխլենու, Իջևանի, և Գանձաքարի արգելավայրերը: Մարզի տարածքում գործում է <<Հայանտառ>> ՊՈԱԿ –ի՝ Սևքարի, Իջևանի, Նոյեմբերյանի և Արծվաբերդի դուստր անտառտնտեսությունները: Մարզի բնապահպանական հիմնա­խնդիր­­ները հիմնականում կապված են ան­տա­ռային էկոհամակարգերի գերշահա­գործ­ման հետ, որի պատճառով խաթարվել է անտառի ինքնավերականգնման ունակությունը և դեգրա­դաց­վել են անտառային էկոհամակարգերը: Հաշվի առնելով վերոհիշյալ խնդրի կարևորությունը, որը ոչ միայն մարզի այլ հանրապետության առումով ռազմավարական մեծ նշանակություն ունի, ուստի մեզ համար այն որպես գերակա խնդիր է դիտարկվոել: Մարզում անտառային ռեսուրսների պահպանության հարցը փոխկապակցված է հողե­րի, կենսաբազմազանության, ինչպես նաև ջրային ռեսուրսների պահպանության հետ:

 Ապօրինի անտառհատումների կանխման և կանխարգելման ուղղությամբ վերահսկուղություն է իրականացնել <<Դիլիջան>> ազգային պարկի և մարզի անտառտնտեսությունների տարածքներում, ինչպես նաև փայտանյութ սղոցող արտադրամասերում: Արձանագրություններ են գրվել անօրինական ձեռք բերված վառելափայտ տեղափոխող չորս բեռնատար ամենագնաց և երկու Կամազ մակնիշի մեքենաների, ինչպես նաև առանց համապատասխան փաստաթղթերի 47 խմ աճարի տախտակի, 20 խմ աճարի գերանների, 65 խմ վառելափայտի վերաբերյալ, ինչպես նաև Իջևանի անտառտնտեսության տարածքում անորինական հատված 18 աճարի ծառերի վերաբերյալ : Գրված արձանագրությունները Մարզպետի կից գրություններով ուղարկվել է ՀՀ Տավուշի մարզի դատախազին :

 Տավուշի մարզը հարուստ է օգտակար հանածոների` բենտոնիտային կավի, մարմարացված կրաքարերի, բազալտների, ավազաքարային կրաքարերի, ֆելզիտային տուֆերի, վիտրո­կլաս­տիկ, մերգելային և դոլոմիտային կրաքարերի, դիաբազային պորֆիրիտի, գունավոր կոնգլոմե­րատների, ավազակոպճային խառնուրդների, գիպսատար կավերի, ոչ անտրացիտային ածու­խի, ինչպես նաև հանքային ջրերի /Դիլիջանի, Ֆրոլովո բալկայի, Ակնաղբյուրի, Լալիգյուղի, Կողբի և այլն/ հանքավայրերով:

 2014 – 2015թթ. Դիլիջան քաղաքում վերակառուցվել է կոյուղու մաքրման նախկին կայանը և սողանքից վնասված կոյուղու գլխավոր կոլեկտորը: Սա նաև տուրիզմի զարգացումը խթանելու նպատակ է հետապնդում: Աշխատանքներն իրականացվել են համաֆինանսավորման սկզբունքով ՝ Դիլիջան համայնք /37մ,լն.դրամ/, կոկա-կոլա /150000ԱՄՆ դոլար/,ՄԱԿ 200000 ԱՄՆ դոլար/: Համայնքի կողմից տրամադրված գումարներով ձեռք են բերվել անհրաժեշտ մեքենա-սարքավորումներ:

 <<Դիլիջան>> Ազգային Պարկում իրականացվել է Էկոտուրիստական երթուղիների և ժամանցի կազմակերպման կետերի կահավորուման ու բարեկարգուման ծրագիր /15.2 մլն.դրամ/:

 ՀՀ կառավարության բարեգործական ծրագրերի համակարգման հանձնաժողովի որոշմամբ **/**15.05.2015թ. թիվ Մ-527-Ա որոշում**/** ՀՀ բնապահպանության նախարարության, Կովկասի բնության հիմնադրամի և <<Դիլիջան ազգային պարկ>> ՊՈԱԿ – իմիջև 18.03.2015թ. կնքված դրամաշնորհի պայմանագրի շրջանակներում իրականացվել են <<Դիլիջան ազգային պարկ>>ՊՈԱԿ – ի տեխնիկական վերազինման աշխատանքներ, ձեռք է բերվել 19.2 մլն. դրամի հիմնական և շրջանառու միջոցներ:

 Աշխատանքներ են տարվել թափոն­ների տարերայնորեն տեղադրման, անկանոն աղբահանության և աղբավայրերի կանոնա­կար­­գման ուղղությամբ: Մարզում կան պաշտոնական 5 աղբավայրեր, որոնք շահագործվում են Իջևան, Բերդ, Նոյեմբերյան, Ոսկեպար,Բագրատաշեն համայնքների կողմից: Կոշտ կեն­ցաղային և արտադրական թափոնների հավաքման, տեղադրման և աղբավայրերի կառավար­ման խնդիրը բացասական ազդեցություն է թողնում ինչպես բնակավայրերի էկոլոգիական վիճակի, այնպես էլ մարզի ռեկրեացիոն գրավչության վրա: Աշխատանք­ներ են իրականացվել բնակավայրերի հատակագծերով նախատեսված աղբավայրերի կառավարման պլանների մշակում, միջհամայնքային աղբավայ­րերի նախագծման և դրանց շահագործման համար տեխնիկական միջոցների տրամադրման, աղբահանության աշխատանքների բարելավման ուղղությամբ: ՈՒժեղացնել է վերահսկողությունը համայնքների վարչական տարածքների սանիտարական վիճակի նկատմամբ:

 Հաշվի առնելով, որ մարզի 25 համայնքնե­րում առկա են սողանքային գոտիներ, որոշակի աշխատանքներ են կատարվել բնակավայրերի և ինժեներա­կան ենթակառուցվածքների պահպանության համար: Սողանքների, սելավների և ջրհեղեղնե­րի հետևանքով հասցվող վնասի նվազեցման և կանխարգելման նպատակով հսկողության տակ են վերցվել առավել վտանգավոր հատվածները:

 Մարզի ռեկրեացիոն գրավչությունը բարձրացնելու համար աշխատանքներ են տարվել որոշ, համայնքներում կոյուղու համակարգեր ստեղծելու ուղղությամբ:

 Հաշվի առնելով, որ մարզի ջրային ավազանների աղտոտվածության հիմնական աղբյուրը` կենցաղային և գյուղատնտեսական գործունեության հետևանքով առաջացող կեղտաջրերն են, ուսումնասիրվել են կեղտաջրերի մաքրման ոչ ծախսատար տեխնոլոգիաների կիրառման հնարավորությունները:

**ՔԱՂԱՔԱՇԻՆՈՒԹՅՈՒՆ**

ՀՀ պետական բյուջեի և այլ ներդրումային ծրագրերով մարզում կատարվել են 2227403.93 հազար դրամի շինարարական աշխատանքներ, որից 76137,58 հազ. դրամի ՀՀ պետական բյուջեով:

ՀՀ կառավարության 2015 թվականի դեկտեմբերի 24-ի թիվ 1555-Ն որոշմամբ մարզին հատկացված 65550,0 հազ. դրամ պետական միջոցների հաշվին, 2016 թվականի մայիսի 26-ի թիվ 527-Ն որոշմամբ մարզին հատկացված 31200 հազ. դրամ պետական միջոցների հաշվին, և 2016 թվականի հուլիսի 29-ի թիվ 775-Ն որոշմամբ հատկացված 1000.0 հազ. դրամ գումարների սահմաններում Տավուշի մարզպետարանի կողմից կնքվել են պայմանագրեր նախագծային և շինարարական կազմակերպությունների հետ, իրականացվել են վերանորոգման աշխատանքներ: Նախատեսված աշխատանքները կատարված են ամբողջ ծավալով:

 Պետական միջոցներով իրականացված աշխատանքներից 65550,0 հազար դրամը ծախսվել է կրթական օբյեկտների վերանորոգման համար, 7499,58 հազար դրամը ծախսվել է ջրամատակարարման և 3088.0 հազար դրամը նախագծա-նախահաշվային աշխատանքների համար :

Մարզում ՀՀ ԿԱ Գյուղական տարածքների տնտեսական զարգացման ԾԻԳ և այլ ծրագրերով իրականացվոմ են 1958774,852 հազար դրամի ջրամատակարարման աշխատանքներ և 268409.982 հազար դրամի գազաֆիկացման աշխատանքներ :

**ՃԱՆԱՊԱՐՀԱՇԻՆՈՒԹՅՈՒՆ**

Տավուշի մարզն ընդգրկում է 152.6կմ միջպետական նշանակության, 336.8 կմ հանրապետական նշանակության և 300,1 կմ մարզային /տեղական/ նշանակության ընդհանուր օգտագործման ավտոմոբիլային ճանապարհներ:

**2016թ. ՀՀ պետական բյուջեով** միջպետական և հանրապետական նշանակության ավտոճանապարհների ձմեռային, ընթացիկ պահպանության և շահագործման աշխատանքների իրականացման համար նախատեսվել է 566.627 մլն դրամ գումար: Նշված ծրագրի շրջանակներում ՀՀ տրանսպորտի և կապի նախարարության պատվիրատվությամբ իրականացվում է 473,1 կմ երկարությամբ ավտոճանապարհների ձմեռային պահպանության աշխատանքներ և նույն նշանակության 446,3 կմ ավտոճանապարհների ընթացիկ պահպանության աշխատանքներ /մանրամասները ներկայացված են հավելված 1-ում/:

**2016թ. ՀՀ պետական բյուջեով** Տավուշի մարզի մարզային նշանակության ավտոմոբիլային ճանապարհների ձմեռային, ընթացիկ պահպանության և շահագործման աշխատանքների համար նախատեսվել է 80.300 մլն. դրամ գումար: Նշված ծրագրի շրջանակներում Տավուշի մարզպետարանի պատվիրատվությամբ իրականացվում է 103.4 կմ երկարությամբ ավտոճանապարհների ձմեռային պահպանության աշխատանքներ և նույն նշանակության 60.5 կմ ավտոճանապարհների ընթացիկ պահպանության աշխատանքներ /մանրամասները ներկայացված են հավելված 1-ում/:

**ՀՀ Կառավարության 23-ը հուլիսի 2015թ. թիվ 796-Ն որոշմամբ** Հ-73 Մ-4-Պարզ լիճ հանրապետական նշանակության ավտոճանապարհի և կամրջի վերակառուցման աշխատանքների իրականացման համար Տավուշի մարզպետարանին հատկացվել է 973.2 մլն դրամ: Աշխատանքներն իրականացրել է <Սահակյանշին> ՓԲԸ-ն՝ 934.315 մլն դրամ պայմանագրային արժեքով: Աշխատանքների տեխնիկական հսկողությունն իրկականացրել է <Հուսալի Կամար> ՍՊԸ-ն, հեղինակային հսկողությունն իրկականացրել է <Ճաննախագիծ> ինստիտուտ ՍՊԸ-ն: Պայմանագրի շրջանակներում /նշված ավտոճանապարհի ՊԿ 0+000-ՊԿ 28+57 հատվածում/ իրականացվել են վերակառուցվող ավտոճանապարհի ջրահեռացման համակարգի կառուցման, ավազակոպճային և խճային ծածկերի տեղադրման, բետոնե հիմքով ճանապարհի կառուցման, ասֆալտբետոնե ծածկի տեղադրման, մի շարք կոմունիկացիաների վերատեղադրման-կառուցման, կամրջի կառուցման աշխատանքներ: Նշված աշխատանքներն ավարտվել են 31.08.2016թ.: Նշված աշխատանքների ֆինասավորումն իրականացվել է 2015թ. ՀՀ պետական բյուջեի միջոցներով:

**2016թ. ՀՀ պետական բյուջեի հաշվին ՀՀ տրանսպորտի, կապի և տեղեկատվական տեխնոլոգիաների նախարարության պատվիրատվությամբ իրականացվել են**.

Մ-4 Երևան-Սևան-Ադրբեջանի սահման միջպետական նշանակության ավտոճանապարհի կմ 110+200 հատվածի ասֆատբետոնե ծածկի վերակագնման աշխատանքները՝ 21.863 մլն. դրամ պայմանագրային արժեքով, աշխատանքներն իրականացրել է <Հաղարծին> ՓԲԸ-ն:

Մ-16 Մ-4-Ոսկեպար-Նոյեմբերյան-Մ-6 միջպետական նշանակության ավտոճանապարհի 37-րդ կմ-ում փլուզված հատվածի վերակագնման աշխատանքները՝ 4.632 մլն. դրամ պայմանագրային արժեքով, աշխատանքներն իրականացրել է <Լևոն երկրորդ> ՍՊԸ-ն:

Հ-54 Մ-16-Բաղանիս-Մ-16 հանրապետական նշանակության ավտոճանապարհի կմ 6+000 սողանքային փլուզված հատվածի վերակագնման աշխատանքները՝ 19.114 մլն. դրամ պայմանագրային արժեքով, աշխատանքներն իրականացրել է <Լևոն երկրորդ> ՍՊԸ-ն:

Հ-64 Բերդ-Արծվաբերդ-Չինարի հանրապետական նշանակության ավտոճանապարհի 28-րդ կմ-ում փլուզված հատվածի վերակագնման աշխատանքները՝ 2.369 մլն. դրամ պայմանագրային արժեքով, աշխատանքներն իրականացրել է <Տավուշի ՃՇՇ> ՓԲԸ-ն:

**2016թ. Իջևանի քաղաքապետարանի պատվիրատվությամբ 2 փուլով** **իրականացվում է.**

 Մետաղագործների թաղամաս տանող ճանապարհի ասֆալտապատման աշխատանքները՝ 36.0 մլն. դրամ պայմանագրային արժեքով, աշխատանքներն իրականացնում է <Լևոն երկրորդ> ՍՊԸ-ն:

**2016թ. Դիլիջանի համայնքապետարանի պատվիրատվությամբ իրականացվել են.**

Դիլիջան քաղաքի և Հովք, Թեղուտ, Գոշ, Խաչարձան, Աղավնավանք, Հաղարծին բնակավայրերի համայնքային նշանակության ճանապարհների, ասֆալտապատման, վերանորոգման, մայթերի վերանորոգման, հենապատերի կառուցման, արտաքին ջրահեռացման համակարգի կառուցման, հասարակական տրանսպորտի կանգառների արդիականացման աշխատանքներ՝ ընդհանուր 36.684 մլն. դրամ պայմանագրային արեքով: Աշխատանքներն իրականացրել են <Դրուժբաշին> Ա/Կ-ն, <Հաղարծին> ՓԲԸ-ն, <ԷՌԲԱ> Ա/Կ-ն, <Պապի Գևորգ> ՍՊԸ-ն, <Վահրադյան Շին> ՍՊԸ-ն:

 **Ընդհանուր առմամբ՝ 2016թ.-ի ունեցած տվյալների համաձայն, մարզում ճանապար­հաշինության բնագավառում ներդրումների ծավալը կազմում է 767,589 մլն դրամ:**

 **ՋՐԱՄԱՏԱԿԱՐԱՐՈՒՄ ԵՎ ՋՐԱՀԵՌԱՑՈՒՄ**

 Տավուշի մարզի 11 բնակավայրերում /Իջևան, Դիլիջան, Բերդ, Նոյեմբերյան, Այրում, Արճիս,Դեղձավան, Հաղթանակ, Բերդավան, Լուսաձոր, Ազատամուտ/ ջրամատակարարման և ջրահեռացման համակարգերի շահագործումն իրականացվում է ՀՀ գյուղատնտեսության նախարարության ՙՋրտնտպետկոմի՚ ՙՀայջրմուղկոյուղի՚ ՓԲԸ-ի ՙՙՀարավ-Արևելյան՚՚ տարածքային մասնաճյուղի ՙՙԴիլիջան՚՚, ՙՙԻջևան՚՚,ՙՙԲերդ՚՚, ՙՙՆոյեմբերյան՚՚ և ՙՙՀյուսիս-Արևմտյանՙՙ տարածքային մասնաճյուղի Ալավերդի՚՚ տեղամասերի կողմից, իսկ մնացած բնակավայրերում` համայնքապետարանների կողմից:

Դիլիջան և Բերդ քաղաքներում ջրամատակարարումն իրականացվում է բաց աղբյուրներից մաքրման կայանների միջոցով, Իջևան, Նոյեմբերյան և Այրում քաղաքներում` կապտաժներից, ինքնահոս և մեխանիկական եղանակներով՝ համապատասխանաբար 85% և 15 % հարաբերությամբ:

Սպասարկվում են 40 համայնքներ /62 բնակավայր/: Արտաքին ցանցի ընդհանուր երկարությունը կազմում է 1205 կմ, որից քաղաքային – 207 կմ, իսկ ներքին ցանցի ընդհանուր երկարությունը 530 կմ է, որից քաղաքային – 221 կմ:

 Ներկայումս ջրամատակարարման համակարգերի գլխամասային կառուցվածքներում ներգրավված են 80 մեծ և փոքր ջրաղբյուրներ/աղբյուրակապ/ , 18 բաց աղբյուրներ, 11 խորքային հորեր, 4 պոմպակայան (Բերդավան, Ոսկեպար, Իջևան, Ազատամուտ), 104 ՕԿՋ, 4 ջրի մաքրման կայան (Բերդ-1, Դիլիջան-3):

 Մարզի խմելու ջրի ընդհանուր տնօրինվող ռեսուրսները կազմում են 735լ/վրկ:

 Ներկա դրությամբ ջրամատակարարման տևողությունը ավելացել է միջինը 6 ժամով, որն արդյունք է համակարգում իրականացված հիմնանորոգման և վերակառուցման աշխատանքների: Տեղադրված է 19057 ջրաչափ: / Իջևան-6538, Դիլիջան-5874, Բերդ-2462, Նոյեմբերյան- 2963, Այրում-1220/:

2016թ իրականացվել են 2212.1 մլն դրամի աշխատանքներ, կառուցվել է 48.6 կմ ջրագիծ /հավելված 1/

Մարզի խմելու ջրամատակարարման բարելավման վերաբերյալ առաջարկությունները ներկայացված է /հավելված 2-ում/:

**ՈՌՈԳՈՒՄ**

Մարզի ոռոգման ջրամատակարարման համակարգերը սպասարկում են ՙՙԻջևան՚՚ ՙՙՆոյեմբերյան՚՚ և ՙՙՈւտիք՚՚, ջրօգտագործողների ընկերությունները /ՋՕԸ/, որոնցում ընդգրկված են 45 համայնքներ /2016թ նոյեմբերին ստեղծվել է ՙՙՏավուշ՚՚ ՋՕԸ, որի մեջ են ընդգրկվել գործող ՋՕԸ-երը՝ այժմ տեղամասեր/:

Տավուշի մարզը ոռոգման ջրի մատակարարման համար ունի ջրային ռեսուրսների բավարար պաշար: Մարզի տարածքով հոսում են բազմաթիվ մեծ և փոքր գետեր /Դեբեդ, Աղստև, Կարախան, Պաղջուր, Ոսկեպար, Խնձորուտ, Տավուշ և այլն/: Ոռոգման նպատակով կառուցված է 4 մեծ ջրամբար /Ջողազ -45 մլն խմ, Հախում- 12 մլն խմ, Տավուշ - 5 մլն խմ, Այգեձոր- 4 մլն խմ, որոնց ընդհանուր ծավալը կազմում է 66 մլն խմ /:

Մարզում կառուցված է 55 ջրհան կայան, համակարգերում տեղադրված են 133 ջրաչափական կետեր /Իջևան-33, Բերդ-23, Նոյեմբերյան-77/:

Տավուշի մարզում ոռոգելի կադաստրային հողատարածքները կազմել են 20789 հա, որից Իջևան-5333հա, Նոյեմբերյան-10432հա, Բերդ-5024հա:

Վերջին տարիներին ոռոգման համակարգերում իրականացված վերականգնողական աշխատանքների շնորհիվ այժմ հնարավոր է ոռոգել մոտ 8000 հա հողատարածք/ Իջևան-1500հա, Նոյեմբերյան-4000հա, Բերդ-2500հա/:

Նշված ոռոգվող հողատարածքներում չի ներառվում ՋՕԸ-երում չընդգրկված համայնքների հողատարածքները:

Նախկին և այժմյան ոռոգելի հողատարածքների տարբերությունը արդյունք է հիմնականում հզոր ոռոգման համակարգերի սահմանամերձ լինելուն, որոնք այժմ ավերված են / Ջողազի, Սևքարի, Այգեհովիտ-Վազաշեն, Հախումի ջ/կ-երի համակարգեր-8000հա/:

2016թ. ոռոգվել է 4773 հա հողատարածք /Իջևան-694, Նոյեմբերյան-2765, Ուտիք-1314, որից 1928 հա մեխանիկական, 2845 հա ինքնահոս եղանակով/:

 **Նոյեմբերյանի** տարածաշրջանի ոռոգման ջրամատակարարումն իրականացվում է ՙՆոյեմբերյան՚ ՋՕԸ-ի կողմից /այժմ ՙՙՏավուշ՚՚ ՋՕԸ/, որում ընդգրկված են 17 բնակավայրեր, ջրօգտագործողների կադաստրային քանակը 5950 շահառու:

Ոռոգելի կադաստրային հողատարածքը – 10432 հա:

Այժմ հնարավոր է ոռոգել մոտ 4000 հա:

Նախկինում 2500 հա ոռոգվել է Ջողազի համակարգից:

**Բերդի** տարածաշրջանի ոռոգման ջրամատակարարումն իրականացվում է ՙՈւտիք՚ ՋՕԸ-ի կողմից /այժմ ՙՙՏավուշ՚՚ ՋՕԸ/, որում ընդգրկված են 13 համայնքներ, ջրօգտագործողների կադաստրային քանակը 5800 շահառու:

Ոռոգելի կադաստրային հողատարածքը – 5024 հա:

Այժմ հնարավոր է ոռոգել 2500 հա:

**Իջևանի** տարածաշրջանիոռոգման ջրամատակարարումն իրականացվում է ՙԻջևան՚ ՋՕԸ-ի կողմից /այժմ ՙՙՏավուշ՚՚ ՋՕԸ/, որում ընդգրկված են 15 համայնքներ, ջրօգտագործողների կադաստրային քանակը 5900 շահառու:

Ոռոգելի կադաստրային հողատարածքը – 5333 հա:

Այժմ հնարավոր է ոռոգել 1500 հա:

Նախկինում 4000 հա ոռոգվել է Ջողազի, Սևքարի, Այգեհովիտ-Վազաշեն ջ/կ-երի համակարգից, որն այժմ վերակառուցել անհնարին է սահմանին մոտ լինելու պատճառով:

2016թ. ոռոգման համակարգերում իրականացվել են 600.0 մլն դրամի աշխատանքներ, կառուցվել է 12.5 կմ ջրատար /հավելված 3/:

Մարզի ոռոգման համակարգերում լուծում պահանջող հիմնախնդիրների, ՋՕԸ-երի ոռոգելի հողատարածքների և ոռոգման վարձավճարների վերաբերյալ տեղեկատվությունները համապատասխանաբար **/հավելված 4.5.6/:**

**ԿԱՊ, ՀԵՌՈՒՍՏԱՏԵՍՈՒԹՅՈՒՆ, ԷՆԵՐԳԵՏԻԿԱ**

Մարզի գյուղական համայնքների մեծ մասում ապամոնտաժվել են նախկին անալոգային ավտոմատ հեռախոսակայանները, դրանք փոխարինվել են CDM-A տիպի թվային եթերային հեռախոսակապով: Այն ունի տեխնիկական հնարավորություն գյուղական համայնքներին ապահովելու հուսալի ինտերնետ կապով, որի շնորհիվ գյուղերում համացանցի ծառայությունից օգտվում են 4700 բաժանորդներ:

<<Արմենտելը>> միջոցներ է ձեռք առնում բջջային հեռախոսակապի ցանցը ընդլայնելու և կապի բարձր որակ ապահովելու համար: Թվայնացումից և վերազինումից հետո լարային ցանցով Hi-line-ի ինտերնետ կապից օգտվում է մոտ 9840 բաժանորդ:

 Մարզի տարածքում բջջային որակյալ հեռախոսակապ է ապահովվում<<Արմենտել-Բիլայն>>, <<Վիվա-Սելլ>> և <<Օրանժ>> օպերատորների տեղադրած նորագույն սարքավորումների միջոցով:

 Հայաստանի Հանրապետության փոստային կապի ՙՀայփոստ-թրաստ՚ ԲԲԸ Տավուշի մարզի չորս փոստային մասնաճյուղերը սպասարկում են բոլոր 62 բնակավայրերը: Գործում են 9 քաղաքային և 45 գյուղական փոստային բաժանմունքներ:

 ՀՀ Տավուշի մարզում հեռուստահաղորդումներն իրականացվում են <<Հայաստանի հեռուստատեսային և ռադիոհաղորդիչ ցանց>> ՓԲԸ Տավուշի տարածքային բաժնի կողմից՝ 33 թվային կայանների միջոցով: Հեռարձակվում են Հ-1, Հ-2, RTR-PLANETA, <<Արմենիա>>, <<Կենտրոն>>, <<Երկիր-Մեդիա>> և <<Շանթ>>, <<Շողակաթ>> և մարզային <<Տավուշ TV>> ծրագրերը: Հեռարձակվում է նաև <<Իջևան TV >> տեղական ծրագիրը:

 Մարզի 7 գլխավոր կայանների վերազինմանը զուգահեռ կառուցվել են ներքոհիշյալ նոր թվային կայանները. Չինարի, Այգեձոր, Էրիձոր, Այգեստան, Արծվաբերդ, Մովսես, Նորաշեն, Տավուշ, Իծաքար, Չինչին, Դեբեդավան, Բարեկամավան, Կոթի, Գանձաքար, Ազատամուտ, Վազաշեն, Կիրանց, Հաղարծին, Թեղուտ, Ներքին Գոշ, Վերին Գոշ, Խաչարձան, Աղավնավանք, <<Լեռնային Հայաստան>>, Վասիլև, Բլդանչայ: Արդյունքում մարզի ամբողջ տարածքը ընդգրկվել է թվային հեռուստահաղորդումների ծածկույթում:

 **Էներգետիկա**

Հայաստանի Հանրապետության կառավարության 2014թ դեկտեմբերի 18-ի N 1444-Ն որոշման N 1 հավելվածում ընդգրկված Տավուշի մարզի 26 սահմանամերձ համայնքների բնակչությանը տրամադրվելիք բնական գազի, էլեկտրաէներգիայի, ոռոգման ջրի սակագնի մասնակի ու գույքահարկի և հողի հարկի փոխհատուցման պայմանների հետ կապված հարաբերությունների կարգավորման նպատակով ՀՀ Տավուշի մարզպետարանը ամենօրյա աշխատանքային հարաբերությունների մեջ է եղել համայնքների ղեկավարների, «Գազպրոմ-Արմենիա» ՓԲԸ Տավուշի ԳԳՄ-ի և «ՀԷՑ» ՓԲԸ «Աղստև» մասնաճյուղի հետ, գործընթացը կատարվել է սահմանված կարգով և ժամկետներում, մշտապես իրականացվում են ցուցակների ճշտման աշխատանքներ:

 Մարզի տարածքում հիմնականում ապահովվում է անխափան և առանց լուրջ վթարների էլեկտրամատակարարում: «ՀԷՑ» ՓԲԸ «Աղստև» մասնաճյուղի միջոցով պարբերաբար, նախապես սահմանված ժամանակացույցով, փոխարինվում են հենասյուներ, և ամբողջությամբ վերանորոգվում են ենթակայանններ (էլ. սարքավորումներ, տանիքներ, ներքին և արտաքին հարդարման աշխատանքներ), գործող ցանցին են միացվել տրանսֆորմատորային ենթակայաններ, նորոգվել են բարձր և ցածր լարման օդային գծեր, որոնց զգալի մասը փոխարինվել է նորով:

 **Գազիֆիկացում**

 Ոչ պետական միջոցներով մարզում գազիֆիկացվել են 63 բնակավայրերից 60-ը:

 Իջևան, Գետահովիտ, Լուսահովիտ, Ազատամուտ, Կայանավան, Թեղուտ, Բերդ, Վարագավան, Չինչին, Ծաղկավան /Տավուշի շրջ./, Չորաթան, Պառավաքար, Նորաշեն, Մովսես, Այգեպար, Չինարի, Վերին Կարմիրաղբյուր, Նոյեմբերյան, Կողբ, Դովեղ, Հաղթանակ, Զորական, Լճկաձոր բնակավայրերը ամբողջովին գազիֆիկացվել են ,,ՀայՌուսգազարդ,, ՓԲԸ /ներկայումս՝ Գազպրոմ-Արմենիա/ միջոցներով:

 Հիմնականում նույն ընկերության կողմից, համայնքների և դոնոր կազմակերպությունների /Հայաստան Համահայկական Հիմնադրամ, IFAD/ մասնակի ներդրումներով գազիֆիկացվել են Դիլիջան, Հաղարծին, Գանձաքար, Սևքար, Խաշթառակ, Սարիգյուղ, Լուսաձոր, Վազաշեն, Ակնաղբյուր, Ծաղկավան /Իջևանի շրջ./, Ենոքավան, Տավուշ, Արճիս, Այրում, Բերդավան բնակավայրերը:

IFAD-ի ծրագրով ավարտվել են Դեբեդավան, Բագրատաշեն, Դեղձավան, Պտղավան, Ջուջևան, Ոսկեպար, Բաղանիս, Ոսկևան, Կոթի, Բարեկամավան, Հովք, Խաչարձան, Գոշ, Աղավնավանք, Նավուր և Իծաքար բնակավայրերի գազիֆիկացումը: Ընդ որում,ներկայումս, բացի Հովքից որտեղ արդեն բնակիչները դիմումներ են ներկայացնում, մնացած համայնքներում ավարտին են մոտենում սնող և ներքին ցանցերի հանձնման և գազամատակարարման նախապատրաստական աշխատանքները:

«Գազպրոմ-Արմենիա» ՓԲԸ-ի միջոցների հաշվին ստորգետնյա վթարային հատվածների վերանորոգման և վերականգնման աշխատանքներ է իրականացվել մարզի Այրում, Դիլիջան և Իջևան քաղաքների մի շարք փողոցներում, ինչպես նաև Պառավաքար, Կողբ, Այգեձոր, Արծվաբերդ, Վերին Կարմիրաղբյուր, Այգեհովիտ, Գանձաքար և Սևքար համայնքներում:

«Գազպրոմ-Արմենիա» ՓԲԸ Տավուշի ԳԳՄ-ի բաժանորդների թիվը կազմում է 26881, որից քաղաքային բնակավայրերում՝ 14127, գյուղական բնակավայրերում՝ 12754:

**ԱՐՏԱԿԱՐԳ ԻՐԱՎԻՃԱԿՆԵՐ ԵՎ ՔԱՂ ՊԱՇՏՊԱՆՈՒԹՅՈՒՆ**

ԱԻ և ՔՊ բնագավառում նախատեսված բոլոր միջոցառումները անց են կացվել համաձայն ՀՀ Տավուշի մարզի բնակչության պաշտպանության համակարգի նախապատրաստման 2016թ. հիմնական միջոցառումների պլանի՝ հաստատված ՀՀ Տավուշի մարզպետի կողմից:

2016 թվականին ճշգրտվել են ՀՀ Տավուշի մարզպետի կարգադրությամբ ստեղծված մարզային ՔՊ ծառայությունների պլանները՝ իրենց հավելվածներով: Լրամշակվել են նրանց գործունեությունն ապահովող փաստաթղթերը:

Ընթացիկ տարում ՀՀ Տավուշի մարզպետարանի համապատասխան ստորաբաժանումների կողմից անց է կացվել մարզի համայնքների և կազմակերպությունների ապաստարանների և հակաճառագայթային թաքստոցների, նկուղների և այլ խորացված տարածքների հաշվառում և վիճակների ուսումնասիրություն: Ուսումնասիրվել են մարզում առկա ազդարարման շչակների տեխնիկական վիճակը և վերացվել անսարքությունները: Մեթոդական օգնություն է ցուցաբերվել մարզի ԺՏԿ և ԵԲԿ պետերին անհրաժեշտ փաստաթղթերի մշակման գործընթացում:

2016 թվականին տեղական ինքնակառավարման մարմինները, կազմակերպությունները և մարզի բնակչությունը ներգրավվել են ԱԻ կանխման, ռիսկերի գնահատման, դրանց հետևանքների նվազեցման միջոցառումների իրականացման գործին:

Մարզի տարածքում ԱԻ և ՔՊ կանխման, դրանց հնարավոր հետևանքների նվազեցման և վերացման միջոցառումները կազմակերպվել և ղեկավարվել են համաձայն ՀՀ Տավուշի մարզպետի կողմից հաստատված ՀՀ Տավուշի մարզի բնակչության պաշտպանության համակարգի նախապատրաստման 2016թ. հիմնական միջոցառումների պլանի, որի համար օրենսդրական հիմք են հանդիսացել <<Քաղաքացիական պաշտպանության մասին>>, << Արտակարգ իրավիճակներում բնակչության պաշտպանության մասին>>, <<Հայաստանի փրկարար ծառայության մասին>>, <<Սեյսմիկ պաշտպանության մասին>>, <<Հրդեհային անվտանգության մասին>> ՀՀ օրենքները, ՀՀ նախագահի հրամանագրերը, ՀՀ կառավարության և ՀՀ վարչապետի որոշումները:

2016 թվականի ընթացքում ԱԻ և ՔՊ բնագավառում ՀՀ Տավուշի մարզպետարանի ստորաբաժանումները մշտապես համագործակցել են հանրապետական գործադիր մարմինների և նրանց տարածքային ստորաբաժանումների հետ:

ՀՀ Տավուշի մարզում ԱԻ բնակչության պաշտպանության և ՔՊ ոլորտային զարգացման աշխատանքային խումբը մասնակցել է Օքսֆամի հայաստանյան գրասենյակի և ՕՔՍԵՋԵՆ միջազգային կազմակերպության կողմից անցկացված աղետների ռիսկերի նվազեցման և բնակչության պաշտպանության թեմաներով մի շարք սեմինարների, ֆորումների, դասընթացների:Խումբը նաև իր մասնակցությունն է ունեցել ԱԻ բնագավառում մարզի սոցիալ-տնտեսական զարգացման 2017-2020թթ. ծրագրի քննարկման աշխատանքներին: